2003/809/EY: Euroopan yhteisön ja Sveitsin valaliiton maataloustuotteiden kauppaa koskevalla sopimuksella perustetun maatalouden sekakomitean päätös N:o 2/2003, tehty 21 päivänä lokakuuta 2003, työryhmien perustamisesta ja niiden tehtävien hyväksymisestä



Virallinen lehti nro L 303 , 21/11/2003 s. 0027 - 0030



Euroopan yhteisön ja Sveitsin valaliiton maataloustuotteiden kauppaa koskevalla sopimuksella perustetun maatalouden sekakomitean päätös N:o 2/2003, tehty 21 päivänä lokakuuta 2003, työryhmien perustamisesta ja niiden tehtävien hyväksymisestä (2003/809/EY) SEKAKOMITEA, joka ottaa huomioon Euroopan yhteisön ja Sveitsin valaliiton maataloustuotteiden kauppaa koskevan sopimuksen (jäljempänä "sopimus") ja erityisesti sen 6 artiklan 7 kohdan, sekä katsoo seuraavaa: Kyseinen sopimus tuli voimaan 1 päivänä kesäkuuta 2002, ON PÄÄTTÄNYT SEURAAVAA: Ainoa artikla Muodostetaan sopimuksen mukaisesti seuraavat työryhmät: - kasvinsuojelun työryhmä, - eläinten ruokinnan työryhmä, - siemenalan työryhmä, - viinialan tuotteiden työryhmä, - tislattujen alkoholijuomien työryhmä, - luonnonmukaisten tuotteiden työryhmä, - hedelmien ja vihannesten työryhmä, - SAN- ja SMM-työryhmä, - juusto- ja jogurttialan työryhmä, - laajentumisen työryhmä. Näiden työryhmien tehtävät esitetään tämän päätöksen liitteessä. Maatalouden sekakomitean puolesta Valtuuskuntien päälliköt Allekirjoitettu Brysselissä 21 päivänä lokakuuta 2003. Sveitsin valaliiton puolesta Christian Häberli Euroopan yhteisön puolesta Aldo Longo Maatalouden sekakomitean sihteeristön puolesta Remigi Winzap LIITE Kasvinsuojelun työryhmä Sopimuksen perusta (liite 4) Kasvinsuojelua koskevassa liitteessä 4 oleva 10 artikla Työryhmän tehtävät 3, 5, 8 ja 10 artiklan mukaisesti 1. Arvioida kasvinsuojelutoimenpiteitä koskevan lainsäädännön muutosten vaikutuksia sopimuksen liitteeseen 4 mahdollisen muutoksen ehdottamiseksi asiaa koskeviin lisäyksiin (3 artikla). 2. Ehdottaa asiaa koskevien parhaiden käytänteiden perusteella, kuinka suurelle prosenttiosuudelle kasvien lähetyksistä tehdään rajalla kasvintarkastus pistokokein, ja ehdottaa tämän prosenttiosuuden alentamista (5 artikla). 3. Ehdottaa menettelyä rajalla tehtäville lisätarkastuksille (8 artikla). 4. Tarkastella kaikkia liitteeseen 4 ja sen täytäntöönpanoon liittyviä kysymyksiä; tarkastella säännöllisesti sopimuspuolten sisäisen lainsäädännön kehittymistä ja laatia ehdotuksia liitteen 4 lisäysten mukauttamista ja ajan tasalle saattamista varten. Eläinten ruokinnan työryhmä Sopimuksen perusta (liite 5) Eläinten ruokintaa koskevassa liitteessä 5 oleva 11 artikla Työryhmän tehtävät 11 artiklan mukaisesti 1. Tarkastella kaikkia liitteeseen 5 ja sen täytäntöönpanoon liittyviä kysymyksiä. 2. Tarkastella säännöllisesti sopimuspuolten sisäisen lainsäädännön kehittymistä. 3. Laatia ehdotuksia liitteen 5 lisäysten mukauttamista ja ajan tasalle saattamista varten. Siemenalan työryhmä Sopimuksen perusta (liite 6) Siemenalaa koskevassa liitteessä 6 oleva 9 artikla Työryhmän tehtävät 5, 8 ja 9 artiklan mukaisesti 1. Tekniset neuvottelut niiden seikkojen arvioimiseksi, joihin lajikkeen hyväksyntä perustuu; yhteistyö lajikeluetteloon merkitsemisen alalla (5 artikla). 2. Sopimuspuolten alueella toteutettavat vertailukokeet (8 artikla). 3. Kaikki liitteeseen 6 ja sen täytäntöönpanoon liittyvät kysymykset; tarkastella säännöllisesti sopimuspuolten sisäisen lainsäädännön kehittymistä ja laatia ehdotuksia liitteen 6 lisäysten mukauttamista ja ajan tasalle saattamista varten (9 artikla). Viinialan tuotteiden työryhmä Sopimuksen perusta (liite 7) Viinialan tuotteiden kauppaa koskevassa liitteessä 7 oleva 27 artikla Työryhmän tehtävät 27 artiklan mukaisesti 1. Tutkia säännöllisesti sopimuspuolten sisäisen lainsäädännön kehittymistä liitteen 7 soveltamisalaan kuuluvilla aloilla. 2. Erityisesti esittää sekakomitealle ehdotuksia liitteen 7 lisäysten mukauttamiseksi ja ajan tasalle saattamiseksi ja tarvittaessa ehdotuksia itse liitteen mukauttamiseksi. Tislattujen alkoholijuomien työryhmä Sopimuksen perusta (liite 8) Nimitysten vastavuoroista tunnustamista ja suojaa tislattujen alkoholijuomien ja maustettujen viinipohjaisten juomien alalla koskevassa liitteessä 8 oleva 17 artikla Työryhmän tehtävät 17 artiklan mukaisesti 1. Tarkastella kaikkia liitteen 8 täytäntöönpanoon liittyviä kysymyksiä. 2. Erityisesti mahdollisuus tehdä sekakomitealle suosituksia liitteen 8 tavoitteiden saavuttamisen edistämiseksi ja tarvittaessa ehdotuksia itse liitteen mukauttamiseksi. Luonnonmukaisten tuotteiden työryhmä Sopimuksen perusta (liite 9) Luonnonmukaisella tuotantotavalla tuotettuja maataloustuotteita ja elintarvikkeita koskevassa liitteessä 9 oleva 8 artikla Työryhmän tehtävät 8 artiklan mukaisesti 1. Tarkastella kaikkia liitteeseen 9 ja sen täytäntöönpanoon liittyviä kysymyksiä. 2. Tarkastella säännöllisesti sopimuspuolten sisäisen lainsäädännön kehittymistä tämän liitteen kattamilla aloilla. Työryhmän vastuulla on erityisesti: - sopimuspuolten lainsäädännön yhdenmukaisuuden varmistaminen sen lisäämiseksi liitteen 9 lisäykseen 1, - tarvittaessa suositusten antaminen sekakomitealle sellaisten soveltamista koskevien yksityiskohtaisten sääntöjen lisäämiseksi liitteen 9 lisäykseen 2, joilla varmistetaan tässä liitteessä tarkoitetun lainsäädännön täytäntöönpanon johdonmukaisuus, - suositusten antaminen sekakomitealle liitteen 9 soveltamisalan laajentamiseksi sen 2 artiklan 1 kohdassa tarkoitettujen tuotteiden lisäksi muihin tuotteisiin. Hedelmien ja vihannesten työryhmä Sopimuksen perusta (liite 10) Hedelmien ja vihannesten kaupan pitämisen vaatimustenmukaisuuden tarkastamisen tunnustamista koskevassa liitteessä 10 oleva 6 artikla Työryhmän tehtävät 6 artiklan mukaisesti 1. Käsitellä kaikkia liitteeseen 10 ja sen täytäntöönpanoon liittyviä kysymyksiä. Tarkastella säännöllisin väliajoin sopimuspuolten sisäisen lainsäädännön kehittymistä liitteen 10 soveltamisalaan kuuluvilla aloilla. 2. Erityisesti esittää liitteen 10 lisäyksen mukauttamista ja ajan tasalle saattamista koskevia ehdotuksia sekakomitean käsiteltäviksi. 3. Tarkastella säännöllisesti markkinoiden kehitystä erityisesti hedelmien ja vihannesten kahdenvälisen kaupan osalta sekä kaikkia työryhmää kiinnostavia hedelmä- ja vihannesalaan liittyviä kysymyksiä. 4. Mahdollisuus pyytää apua ulkopuolisilta asiantuntijoilta, jos tämä on tarpeen sen tehtävien suorittamiseksi. Juusto- ja jogurttialan työryhmä Sopimuksen perusta (liitteet 2 ja 3) Liite 2 (yhteisön myönnytykset) siltä osin, kuin se koskee jogurtteja, ja liitteessä 3 (juustoja koskevat myönnytykset) oleva 3-5 kohta Työryhmän tehtävät 1. Arvioida markkinaolosuhteita sekä juuston ja maitotuotteiden vastavuoroista kauppaa. 2. Arvioida säännöllisesti ja vastavuoroisesti lakien ja hallinnollisten määräysten kehittymistä ja taata säännöllinen tiedonvaihto. 3. Tarkastella kiintiöiden jakamisjärjestelmää juuston ja jogurtin osalta. 4. Laatia suosituksia kauppaa koskevien menettelyjen helpottamiseksi ja tarvittaessa tehdä ehdotuksia sekakomitealle. SAN- ja SMM-työryhmä Sopimuksen perusta Yhteinen julistus maataloustuotteiden ja elintarvikkeiden maantieteellisten merkintöjen ja alkuperänimitysten suojasta (sopimuksen lisäys D) Työryhmän tehtävät Edellä mainitun julistuksen mukaisesti sopimuspuolet määräävät alkuperänimitysten ja maantieteellisten merkintöjen vastavuoroista suojaa koskevien määräysten sisällyttämisestä sopimukseen. Tämän tulisi tapahtua, kun asetuksen (ETY) N:o 2081/92 17 artiklan (yksinkertaistettu menettely) soveltaminen on saatu päätökseen yhteisössä sen nykyisessä kokoonpanossa. Sekakomitealle annetaan sillä välin säännöllisesti tietoa sopimuspuolten asiaa koskevien toimien edistymisestä. Näin ollen ehdotetaan koeluonteisen työryhmän perustamista alkuperänimitysten ja maantieteellisten merkintöjen vastavuoroista suojaamista varten. Kyseinen SAN- ja SMM-työryhmä tarkastelee kaikkia alkuperänimitysten ja maantieteellisten merkintöjen vastavuoroisen suojaamisen täytäntöönpanoon, mukaan lukien vaikutukset kansainvälisiin sopimuksiin, liittyviä kysymyksiä ja takaa kyseisen täytäntöönpanon edellyttämän tiedonvaihdon. Laajentumisen työryhmä Sopimuksen perusta Sopimuksen 11 ja 16 artikla Työryhmän tehtävät Tämä väliaikainen työryhmä on perustettu tarkastelemaan Euroopan unionin laajentumisen vaikutuksia, jotta sopimukseen voidaan tehdä laajentumisen vuoksi mahdollisia mukautuksia, ja antamaan suosituksia sekakomitealle. Tämä koskee erityisesti maataloustuotteiden kahdenväliseen kauppaan kohdistuvia vaikutuksia, tariffimyönnytyksiä koskevia liitteitä (liitteet 1-3), kaupan teknisten esteiden vähentämistä koskevia liitteitä (liitteet 3-10(1)) sekä kaikkien muiden sellaisten toimenpiteiden muotoilua, joita on toteutettava laajentumisen huomioon ottamiseksi kahdenvälisissä maatalousalan suhteissa. (1) Elävien eläinten ja eläintuotteiden kauppaan sovellettavia eläinten terveyttä ja kotieläinjalostusta koskeva liite 11.